CELEX: C2005/155/51
Language: et
Date: 2005-06-25 00:00:00
Title: Kohtuasi T-155/05: Robert Steinmetz'i 18. aprilli 2005. aasta hagi Euroopa Ühenduste Komisjoni vastu

25.6.2005   
            
            
               ET
            
            
               Euroopa Liidu Teataja
            
            
               C 155/26
            
         Robert Steinmetz'i 18. aprilli 2005. aasta hagi Euroopa Ühenduste Komisjoni vastu
   (Kohtuasi T-155/05)
   (2005/C 155/51)
   Kohtumenetluse keel: prantsuse
   Robert Steinmetz, elukoht Luxembourg, esitas 18. aprillil 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindaja on advokaat Joëlle Choucroun, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               1.
            
            
               tühistada komisjoni 10. jaanuari 2005. aasta otsus, millega vastati hageja 29. aprilli 2004. aasta kaebusele R/376/04 ja 20. augusti 2004. aasta kaebusele R/857/04;
            
         
               2.
            
            
               kohustada komisjoni tagastama hagejale 26,19 eurot;
            
         
               3.
            
            
               mõista hageja kasuks välja sümboolne summa üks euro vaidlustatud otsusega tekitatud moraalse kahju hüvitamiseks;
            
         
               4.
            
            
               jätta kõik kohtukulud komisjoni kanda.
            
         Õiguslikud alused ja peamised argumendid
   Hageja vaidlustab käesolevas kohtuasjas lähetuskulude arveldamise ja 26,19 euro, mis peeti tema palgalt alusetult kinni 2005. aasta märtsis, tagastamise taotluse rahuldamata jätmise ametisse nimetava asutuse poolt. Selles kontekstis vaidlustab hageja ka personalieeskirjade artikli 24 kohaselt esitatud abitaotluse rahuldamata jätmise.
   Selles osas seletatakse, et 29. juulil 2003. aastal osales hageja Brüsselis valimiskomisjoni töös valimiskomisjoni esimehena. Ta kasutas transpordivahendina komisjoni poolt tema käsutusse antud rendiautot. Luxembourgi tagasi jõudes võttis ta auto paagi kütust täis ning just kassatšekil esinev viga tankimise kellaajas on käesoleva kaebuse põhjuseks.
   Oma väidete toetuseks viitab hageja:
   
               —
            
            
               personalieeskirjade artiklite 24, 62, 64 ja 71 ja selle VII lisa ning samuti “Lähetuste juhendi” (komisjoni 23. mai 2003. aasta otsus) ja 2003. aasta märtsi “Juhendi lähetuste arveldajate jaoks” sätete rikkumisele;
            
         
               —
            
            
               õiguspärase ootuse kaitse põhimõtte rikkumisele;
            
         
               —
            
            
               ilmsete kaalutlusvigade olemasolule.